Üldkohtu 14. mai 2025. aasta määrus – Landesbank Baden-Württemberg versus SRB (2020. aasta ex ante osamaksed)
(kohtuasi T-406/20)1
(Majandus- ja rahaliit – Pangandusliit – Krediidiasutuste ja teatavate investeerimisühingute ühtne kriisilahenduskord – Ühtne kriisilahendusfond – Ühtse Kriisilahendusnõukogu otsus 2020. aasta ex-ante osamaksete arvutamise kohta – Määruse (EL) nr 806/2014 artikli 70 lõige 2 – Ilmselgelt põhjendatud hagi – Kohtumääruse mõju ajaline piiramine)
Kohtumenetluse keel: saksa
Pooled
Hageja: Landesbank Baden-Württemberg (esindajad: advokaadid H. Berger ja M. Weber)
Kostja: Ühtne Kriisilahendusnõukogu (esindajad: T. Wittenberg ja D. Ceran, keda abistasid advokaadid H.-G. Kamann, V. Wettner ja F. Louis)
Kostja toetuseks menetlusse astuja: Euroopa Komisjon (esindajad: D. Triantafyllou ja A. Steiblytė)
Ese
Hageja palub ELTL artikli 263 alusel esitatud hagis tühistada teda puudutavas osas Ühtse Kriisilahendusnõukogu (SRB) 7. detsembri 2022. aasta otsus SRB/ES/2022/80, millega tunnistatakse kehtetuks Ühtse Kriisilahendusnõukogu 15. aprilli 2020. aasta otsus SRB/ES/2020/24 ühtsesse kriisilahendusfondi tehtavate 2020. aasta ex-ante osamaksete arvutamise kohta osas, milles see puudutab käesoleva otsuse I lisas nimetatud finantsinstitutsioone ja millega arvutatakse uuesti nende finantsinstitutsioonide 2020. aasta ex-ante osamaksed ühtsesse kriisilahendusfondi.
Resolutsioon
Tühistada Landesbank Baden-Württembergi puudutavas osas Ühtse Kriisilahendusnõukogu (SRB) 7. detsembri 2022. aasta otsus SRB/ES/2022/80 ühtsesse kriisilahendusfondi tehtavate 2020. aasta ex-ante osamaksete arvutamise kohta.
Jätta otsuse SRB/ES/2022/80 tagajärjed Landesbank Baden-Württembergi puudutavas osas kehtima seni, kuni kriisilahendusnõukogu on võtnud käesoleva kohtumääruse täitmiseks vajalikud meetmed mõistliku aja jooksul, mis ei tohi ületada kuut kuud alates käesoleva kohtumääruse jõustumise päevast.
Jätta Ühtse Kriisilahendusnõukogu kohtukulud tema enda kanda ja mõista temalt välja Landesbank Baden-Württembergi kohtukulud.
Jätta Euroopa Komisjoni kohtukulud tema enda kanda.
____________
1 ELT C 271, 17.8.2020.